kardosdrur/scandi-wiki huggingface dataset:
Boldklubben 09

Boldklubben 09 (B 09) var en fodboldklub i Valby i København, som blev stiftet i 2009. Klubben startede sin turneringshistorie i forårssæsonen 2009 i KBU's serie 5, som holdet vandt og dermed rykkede det op i serie 4. Sæsonen efter vandt holdet ligeledes sin række og rykkede dermed op i serie 3, hvor klubben forblev i resten af sin levetid. Klubbens turneringsaktiviteter ophørte i 2013.

Klubben havde hjemmebane i Valby Idrætspark og spillede i lyseblå trøjer, sorte bukser og hvide strømper.

Sæsoner

Kilder / eksterne henvisninger 

Fodboldklubber under DBU København
Etableret i 2009
Ophørt i 2013
Valby
Kås Hoved

Kås Hoved er en fredet halvø på vestsiden af Salling, i Lihme Sogn i det tidligere Rødding Herred, Viborg Amt, nu Skive Kommune. Kås Hoved hører under Kås Hovedgård, og området ligger vest for Kås Sø og nordvest for hovedgården, dvs. ved nordenden af Venø Bugt og sydenden af Kås Bredning i Limfjorden. Halvøen består af lave morænebakker, der er omgivet af hævet havbund med systemer af strandvolde, og den er adskilt fra Salling af Kås Sø. Ved sydvestpynten, selve Kås Hoved, ligger en 700 m lang klint med bl.a. marine aflejringer fra Elster-istid og Holstein-mellemistid.

Landskabeligt set er området en lyngklædt halvø med egekrat på den nordlige del. De 407 ha af halvøen blev fredet i 1941. Det er et habitatområde under Natura 2000, og området er udpeget for at beskytte 2 arter: odder og stor vandsalamander og 11 habitatnatur-typer. Halvøen rummer mange naturtyper, bl.a. skov, strandeng, overdrev og hede. Det giver plads til en meget varieret flora og fauna. Man kan bl.a. se grågås, fiskehejre, ryle, hjejle og rovfugle som tårnfalk og fiskeørn. Området rummer desuden mange sommerfuglearter.

Kås Skov 

Den forblæste Kås Skov er et krat, domineret af 50-250 år gamle ege med en underskov af Bævre-Asp, Birk, Almindelig Røn, Almindelig Hassel og Tørst. På enkelte steder finder man krogede Skov-Fyr. Skoven henligger i uberørt naturtilstand, hvor kun vindfælder bliver fjernet. Det har skabt en biotop med mange, sjældne laver og insekter. Halvøens sydlige del er overdrev og græshede med mange, lave gravhøje. På disse lysåbne arealer består vegetationen især af Rød Svingel, Hedelyng, Almindelig Ene og (på de fugtige steder) Mose-Pors. For at bevare de særlige, lysåbne landskabstyper på halvøen, bliver området plejet ved ekstensiv græsning med får, kødkvæg og stude.

Kås Hoved blev fredet i 1941.

Adgang 
Efter en endelig afgørelse i Natur- og Miljøklagenævnet er der fra november 2014 adgang for offentligheden til alle udyrkede arealer på Kaas-halvøen efter Naturbeskyttelseslovens almindelige regler. Undtaget er den gamle fredskov, der forbliver lukket for at skåne sårbar natur.

Se også 
 Natura 2000-område nr. 31 Kås Hoved

Eksterne kilder og henvisninger 

 Natura 2000-plan for Kås Hoved – Handleplan 2010-2015 Kaas Hoved, Natura 2000-område nr. 31 - Habitatområde H31
 Den store Danske: Kås Halvø
 Skive Kommune: Kås Ålbæk folder - publikumsoplysninger om området
 Hjemmeside om naturen på Kaas-halvøen  - : www.kaastur.dk

Litteratur 
 Peter Friis Møller og Henrik Staun: Danmarks Skove, 1995, , side 64

Lokaliteter i Skive Kommune
Fredede arealer i Danmark
EU-habitatområder i Danmark
Privatskove i Danmark
Matilde di Shabran

Matilde di Shabran ossia Bellezza, e Cuor di ferro er en opera med betegnelsen melodramma giocoso i to akter af Gioachino Rossini til en libretto af Jacopo Ferretti efter François-Benoît Hoffmans libretto til Méhuls Euphrosine (1790, Paris) og J. M. Boutet de Monvels skuespil Mathilde. Operaen blev uropført i Rom på Teatro Apollo den 24. februar 1821 med violinisten Niccolò Paganini som dirigent Den modtog sine første moderne opførelser med en revideret udgave af partituret på Rossini Opera Festival i Pesaro i 1996. Operaen blev også spillet på festivalen i 2004 og gik desuden over scenen på Royal Opera i London i 2008. Juan Diego Flórez sang rollen som Corradino i alle tre produktioner.

Roller

Synopsis 

Handlingen foregår i og omkring borgen i Corradino i Spanien.

Optagelser 
 Annick Massis, Juan Diego Florez, Bruno Taddia, Hadar Halevy, Marco Vinco, Bruno de Simone, Chiara Chialli, Carlo Lepore, Gregory Bonfatti, Prag Chamber Choir, Orchestra Sinfónica de Galicia / Riccardo Frizza. Optaget live på Rossini Opera Festival i Pesaro i august 2004. Decca Records: 475 7688.

Noter

Referencer 
 Viking Opera Guide, red. Holden (Viking, 1993)

Eksterne links 
 Libretto  
 Diskografi

Operaer af Gioacchino Rossini
Stigs Bjergby

Stigs Bjergby er en landsby på Nordvestsjælland med , beliggende i Stigs Bjergby Sogn seks kilometer øst for Jyderup, tre kilometer nord for Mørkøv og 20 kilometer vest for Holbæk. Landsbyen tilhører Holbæk Kommune og er beliggende i Region Sjælland.

Stigs Bjergby Kirke ligger i landsbyen, ligesom godset Bjergbygård ligger midt i byen. Sidstnævnte var bopæl for Hans Buchart Petersen, der sad i Folketinget for Socialdemokratiet for Holbækkredsen i årene 1970-1979, og fik tilnavnet "Den røde godsejer".

Kilder

Eksterne henvisninger 
 

Byer i Holbæk Kommune
Rabotnicki Skopje

Rabotnicki Skopje er en fodboldklub fra Nordmakedonien. Klubben har spillet i den bedste makedonske liga, Prva Liga, i alle de år den har eksisteret.

Titler 
 Makedonske mesterskaber (3): 2005, 2006 og 2008
 Makedonske pokalturnering (1): 2009

Fodboldklubber i Nordmakedonien
Etableret i 1937
Skopje
Søstrup

Søstrup er en landsby på Nordvestsjælland med . Søstrup er beliggende i Søstrup Sogn tre kilometer øst for Regstrup og syv kilometer syd for Holbæk. Landsbyen tilhører Holbæk Kommune og er beliggende i Region Sjælland.

Søstrup Kirke ligger i landsbyen.

Kilder 

Byer i Holbæk Kommune
Ny Hagested

Ny Hagested er en lille stationsby på Nordvestsjælland med . Ny Hagested er beliggende i Hagested Sogn og Tuse Sogn fire kilometer øst for Gislinge, tre kilometer vest for Tuse og 10 kilometer vest for Holbæk. Byen tilhører Holbæk Kommune og er beliggende i Region Sjælland.

Ny Hagested Station ligger i byen.

Kilder 

Byer i Holbæk Kommune
Gammel Tølløse

Gammel Tølløse er en landsby på Nordvestsjælland med . Gammel Tølløse ligger i i Tølløse Sogn og er den oprindelige bebyggelse to kilometer vest for stationsbyen Tølløse og 14 kilometer syd for Holbæk. Landsbyen tilhører Holbæk Kommune og er beliggende i Region Sjælland.

Tølløse Kirke ligger i landsbyen.

Kilder 

Byer i Holbæk Kommune
Tølløse
Plastik (kunst)

Plastik (gr. af plassein 'forme, danne'), eller formende kunst, betegner i videste forstand den billedformende kunst, der i modsætning til maleri og lignende fremstiller skikkelsen i volumen, som legemlig masse, og omfatter altså billedhugger- og billedskærerkunst med mere.

Definition 
I snævrere betydning er plastik den kunst at forme figurer af bløde masser (ler, voks osv.). Almindeligvis bruges plastik dog i samme betydning som billedhuggerkunst, skulptur.

I skuespilkunst er plastik kunsten at føre sit legeme sikkert og tvangfrit og under hensyn til vedtagne skønhedsbegreber (statuarisk holdning og lignende).

Anvendelsen af det engelske udtrykke "plastic art" i kunst bør ikke forveksles med Piet Mondrians anvendelse, eller med den bevægelse, han på fransk og engelsk kaldte neoplasticisme (se også den hollandske kunstergruppe De Stijl).

Eksempler 
Visuelle kunstarter, der involverer brug af materialer som ler, maling og puds:

 Arkitektur
 Keramik
 Collage
 Konceptkunst
 Tegning
 Mosaik
 Maleri
 Grafik
 Skulptur
 Film
 Fotografi

Materialer, der kan udhugges eller formes, såsom sten eller træ, beton eller stål, er også medtaget i denne definition, da de med passende værktøjer kan bearbejdes i tre dimensioner.

Se også 
 Plastic (el. plastik): betegnelse for en række kunststoffer.
 Plastikkirurgi, genskabning eller forbedring kroppens udseende.
 Billedkunst

Kilder 

 Opslag af amtsforvalter A. Holck i Salmonsens Konversationsleksikon bd. 19, s. 231

Yderligere læsning 
 Barnes, A. C., The Art in Painting, 3rd ed., 1937, Harcourt, Brace & World, Inc., NY.
 Bukumirovic, D. (1998). Maga Magazinovic. Biblioteka Fatalne srpkinje knj. br. 4. Beograd: Narodna knj.
 Fazenda, M. J. (1997). Between the pictorial and the expression of ideas: the plastic arts and literature in the dance of Paula Massano. N.p.
 Gerón, C. (2000). Enciclopedia de las artes plásticas dominicanas: 1844-2000. 4th ed. Dominican Republic s.n.
 Laban, R. V. (1976). The language of movement: a guidebook to choreutics. Boston: Plays.
 Laban, R. V. (1974). Effort: economy in body movement. 2nd. ed. Boston: Plays.
 La Farge, O. (1930). Plastic prayers: dances of the Southwestern Indians. N.p.
 Restany, P. (1974). Plastics in arts. Paris, New York: N.p.
 University of Pennsylvania. (1969). Plastics and new art. Philadelphia: The Falcon Pr.

Eksterne henvisninger 
 Opslag hos Den Store Danske, DSD
 Forschungsarchiv für Antike Plastik, billeddatabase for antik plastik og kultur 

Kunstens teknikker
Teater
Kisserup Strand

Kisserup Strand er en strand og en sommerhusbebyggelse på Nordvestsjælland med under 200 indbyggere (2011) , beliggende i Udby Sogn. Bebyggelsen nåede pr. 1. januar 2010 for første gang over 200 indbyggere, men er nu under grænsen igen. Kisserup Strand er beliggende på Tuse Næs ved Isefjorden tre kilometer nord for Udby og 17 kilometer nord for Holbæk. Bebyggelsen tilhører Holbæk Kommune og er beliggende i Region Sjælland.

Kilder 

Lokaliteter i Holbæk Kommune
Strande i Danmark
Ermione

Ermione er en tragisk opera (azione tragica) i to akter af Gioacchino Rossini til en italiensk libretto af Andrea Leone Tottola baseret på skuespillet Andromaque af Jean Racine.

Opførelseshistorie 
Ermione blev uropført på Teatro di San Carlo i Napoli den 27. marts 1819. Af årsager, der endnu er uklare, blev operaen trukket tilbage den 19. april efter kun syv forestillinger og blev ikke set igen før mere end hundrede år efter Rossini død, idet der fandt en koncertopførelse sted i Siena i august 1977.

Den første moderne iscenesættelse var på Rossini Opera Festival (også kendt som Pesaro Festival) den 22. august 1987 med Montserrat Caballé, Marilyn Horne, Chris Merritt og Rockwell Blake. I Storbritannien fandt en koncertopførelse sted i Queen Elizabeth Hall den 10. april 1992, mens den første iscenesættelse fandt sted i Glyndebourne den 22. maj 1995. I USA blev en koncertopførelse givet på San Francisco Opera den 26. juni 1992. Operaen blev opførst scensik af Opera Omaha den 11. september 1992. 

Andre iscenesættelser af Ermione i de senere år har fundet sted i Napoli, Madrid, Rom (1991) og Santa Fe (2000). New York City Opera og Dallas Opera gik sammen om en produktion i 2004.

Roller

Noter

Referencer 
 Scott L. Balthazar, anmeldelse af Ermione: Azione tragica in due atti di Andrea Leone Tottola; prima rappresentazione Napoli, Teatro San Carlo, 27 Marzo 1819 by Gioachino Rossini, Patricia B. Brauner, Philip Gossett i Notes, 2nd Ser., Vol. 54, No. 3 (Mar., 1998), pp. 764-767
 Diskografi 

Operaer af Gioacchino Rossini
Handan

Handan (forenklet kinesisk: 邯郸; traditionel kinesisk: 邯鄲; pinyin: Hándān) er en kinesisk storby og by på præfekturniveau i den sydlige del af provinsen Hebei i Folkerepublikken Kina. Præfekturet har et areal på 12,000 km2, og befolkningen anslås til 8,5 millioner mennesker (2004), hvoraf 1.39 millioner bor i selve byen Handan.

Byen har i dag stålindustri og kulmineier.

Administrativ inddeling 

Bypræfekturet Handan har jurisdiktion over 3 distrikter (区 qū), et minedistrikt (矿区 kuàngqū), et byamt (市 shì) og 14 amter (县 xiàn).

Historie 
Arkæologiske fund viser at byens historie går tilbage til første del af Shang-dynastiet. Den var under De stridende staters tid i det 4. og 3. århundrede f.Kr. hovedstad for oldtidsstaten Zhào (趙). 

Byen blev erobret af Qin efter at så godt som hele Zhao var blevet annekteret af Qin (med undtagelse af Dai-kommandanturet). Qin Shi Huang beordrede under et besøg i byen at alle hans mors fjender skulle begraves levende.

Trafik

Jernbane 
Jingguangbanen, som er toglinjen mellem Beijing i nord og Guangzhou i syd, har stoppested her. Denne stærkt trafikerede jernbanelinje passerer blandt andet også Zhengzhou, Wuhan, Changsha og Shaoguan.

Veje 
Kinas rigsvej 107 fører gennem området. Den løber fra Beijing til Shenzhen (ved Hongkong), og passerer også provinshovedstæderne Shijiazhuang, Zhengzhou, Wuhan, Changsha og Guangzhou.

Personer fra Handan

Qin Shi Huang († 210 fvt.), keiser, født i Handan
Huang Hua, politiker i politbureauets stående komite († 2010)
Feng Jianming (1963-), forfatter, født i Handan

Eksterne henvisninger 

Bypræfekturer i Hebei
Sejl (flertydig)

Sejl har flere betydninger:

 Sejl – til både og skibe.
 Sejlet – et stjernebillede.
 Turbulens
 Vinge
 Sejlskib

Se desuden
 Segl (redskab) – et gammeldags høstredskab
 Segl (mærke) – et aftryk i lak, voks eller metal, som symboliserer en person eller en institution
Torvaldo e Dorliska

Torvaldo e Dorliska er en opera med betegnelsen dramma semiserio i to akter af Gioachino Rossini til en italiensk libretto af Cesare Sterbini baseret på Les amours du Chevalier de Faublas af den revolutionære Jean-Baptiste Louvet de Couvrai, hvis arbejde også var kilde til librettoen til Lodoïska komponeret af Luigi Cherubini (1791) og Lodoiska af Stephen Storace (1794) og Simon Mayr (1796).

Torvaldo e Dorliska er en redningsopera med en lykkelig slutning. Brugen af bufforoller er baggrunden for, at betegnelsen semiserio (jf. La gazza ladra).

Opførelseshistorie 

Torvaldo og Dorliska blev uropført på Teatro Valle i Rom den 26. december 1815. Den forblev på repertoiret i Italien i mange år, selv om den aldrig blev en stor succes hos kritikerne.

Roller

Diskografi 
 2003: Czech Chamber Soloists ved Alessandro de Marchi. Sangere: Mauto Utzeri, Michele Bianchini, Anna Rita Gemmabella, Paola Cigna, Huw Rhys-Evans. Juli 2003. Naxos – 8,660189-90 (CD)

Noter

Referencer 
 Osborne, Richard: "Torvaldo e Dorliska" i The New Grove Dictionary of Opera, Stanley Sadie (red.). (London: MacMillan, 1992)

Eksterne links 
 Libretto
 Diskografi

Operaer af Gioacchino Rossini
Løve (by)

Løve er en tidligere stationsby på Nordvestsjælland med , beliggende 2 km syd for Høng, 11 km nord for Slagelse og 27 km sydøst for Kalundborg. Byen hører til Kalundborg Kommune og ligger i Region Sjælland.

Løve ligger i Gierslev Sogn, som har to kirker: Gierslev Kirke i landsbyen Gierslev 2 km øst for Løve og Vester Løve Kirke 2½ km vest for Løve. Herregården Løvegård ligger 1½ km syd for byen.

Historie

Stednavne 
Løve lagde navn til Løve Herred, det sydligste herred i Holbæk Amt. I Valdemar Sejrs jordebog fra 1231 kaldes Løve by et kongelev (= krongods) og benævnes Løghe, der er tolket som "lyet", et helligsted. Men navnet kan også være udledt af løgh, fra norrønt laug, der betød "vaskevand",  og kendes fra ordet løgherdag (= vaskedag, badedag), som i 1700-tallet var blevet til løverdag  og i nyere dansk kendes som "lørdag". 

Af andre forvanskede stednavne på egnen nævnes Timianengen, hvor der ikke vokser timian; oprindeligt hed det Tingmandsengen, fordi tingmændenes heste græssede der. Ligeledes er Rævebjerget en forvanskning af Røverbjerget, fra den gang det var et rettersted.

Løve Mølle 
Løve Mølle ligger i byen på Kappelsbjerg 41 m.o.h. Den blev bygget i 1860, men brændte i 1881, hvorefter den nuværende mølle blev opført. Den er 19 m høj og har også været et pejlemærke for søfarende.

Jernbanen 
Løve havde station, senere trinbræt på Slagelse-Værslev-banen, der blev indviet i 1898. Persontrafikken blev i 1971 indstillet nord for Høng, men overtaget af Høng-Tølløse-banen syd for Høng, så der opstod en sammenhængende bane Tølløse-Høng-Slagelse (Tølløsebanen). Her har Løve Station så været trinbræt indtil 11. december 2011, hvor det blev nedlagt sammen med det i Havrebjerg. Stationsbygningen er bevaret på Stationsvej 5.

Kilder 

Byer i Kalundborg Kommune
Holocausto

Holocausto er thrash metal-band, som blev dannet i 1985 i Belo Horizonte, Brasilien. Bandet gik i opløsning i 1994, men blev genforenet i 2004. I begyndelsen af deres karriere gjorde de meget brug af nazistiske symboler på scenen, ikke for at proklamere en bestemt ideologi, men for at chokere folk. Efter udgivelsen af deres debutalbum Campo de Extermínio begyndte Holocausto at bevæge sig mod en mere teknisk thrash metal-lyd, hvilket blandt andet kom til udtryk på albummet Tozago As Deismno, hvor de blandede tunge nedstemte guitarer med industrial, doom og eksperimental musik.

Medlemmer

Nuværende medlemmere 
 Anderson "Guerrilheiro" Roberto de Rezende – Vokal, bas (1986-91, 2004-)
 Rodrigo "Führer" Magalhães – Vokal, trommer (1985-94, 2004-)
 Valério "Exterminator" Salles – Vokal, guitar (1985-87, 2004-)

Tidligere medlemmere

Diskografi

Demoer 
 1985: Massacre
 1990: Australoptecus Experience

Studiealbum 
 1987: Campo de Extermínio
 1988: Blocked Minds
 1990: Negatives
 1993: Tozago As Deismno
 2005: De Volta ao Front

Andre 
 1986: Warfare Noise I (album delt med Chakal, Sarcófago og Mutilator)
 2007: Campo de Exterminio Show - 1987 (DVD)

Fodnoter

Eksterne henvisninger 
 

Musikgrupper fra Brasilien
Thrash metal-grupper
Musikgrupper fra 1985
Sætstykke

Et sætstykke er en stående del af en
teaterdekoration, som ved hjælp af stivere kan
anbringes omkring på scenegulvet. Malede sætstykker
afløses nu ofte af plastiske sætstykker,
da disse, for eksempel når de forestiller buske og træer, gør et
mere naturtro indtryk på tilskueren.

Kilde 
 Opslag af forfatter Robert Neiiendam i Salmonsens Konversationsleksikon bd. 22, s. 961

Eksterne henvisninger 
 Opslag hos Den Store Danske, DSD

Kunst
Teater
MTK Budapest FC

MTK Budapest FC er en fodboldklub fra Ungarn. Klubben blev stiftet i 1888. Med 23 mesterskaber og 12 pokaltitler er klubben en af de mest succesfulde i Ungarn.

Klubben har skiftet navn flere gange i sin levetid. I perioden fra 1996-2004 hed den eksempelvis MTK Hungaria FC.

Klub farver

Trøjer 
 Hjemmebane

Titler 
 Ungarske mesterskaber (27): 1904 ... 2008…2001…2002…2007
 Ungarske pokalturnering (12): 1910 ... 2000

Historiske slutplaceringer

Nuværende trup 
Pr. 25. februar 2022.

Noter

Eksterne kilder/henvisninger 
 Officiell webbplats
 MTK Budapest FC på facebook
 MTK Budapest FC  på foot.dk arkiv
 MTK Budapest FC på Soccerway
 MTK Budapest FC på Sofascore

Fodboldklubber i Ungarn
Etableret i 1888
Budapest
Kirke Helsinge

Kirke Helsinge er en by på Nordvestsjælland med , beliggende 3 km syd for Gørlev, 7 km vest for Høng, 18 km nord for Slagelse og 22 km syd for Kalundborg. Byen hører til Kalundborg Kommune og ligger i Region Sjælland.

Kirke Helsinge ligger i Kirke Helsinge Sogn, og Kirke Helsinge Kirke ligger i byen.

Historie 
I Jægerstenalderen var Tissø meget større end nu og gik ned til Mullerup, hvor mange små øer stak op af søen. Området er nu mose, og her i Maglemose (Mullerup Mose) 2½ km syd for Kirke Helsinge har man fundet de ældste bopladser i Norden. De har givet navn til Maglemosekulturen.

Ved Dalby 2½ km vest for Kirke Helsinge findes jættestuen Rævehøj, der med 2,5 m lofthøjde er Danmarks højeste og en af de bedst bevarede. Den er fra 3300-3200 f.Kr. i Bondestenalderen og har været gravplads for ca. 100 mennesker.

Pastor Feilberg 
Nicolai Laurentius Feilberg (1806-99), der var en central figur i den dansksindede bevægelse i hertugdømmet Slesvig, blev efter krigen i 1864 afskediget som præst i Ullerup, der nu var tysk område. Han kom først til Odense og senere til Kirke Helsinge.

Kilder 

Byer i Kalundborg Kommune
Spangsbro

Spangsbro er en lille by på Nordvestsjælland med . Spangsbro er beliggende i Tømmerup Sogn fire kilometer øst for Kalundborg nær Saltbæk Vig. Byen tilhører Kalundborg Kommune og er beliggende i Region Sjælland.

Kilder 

Byer i Kalundborg Kommune
Chakal

Chakal er et thrash metal-band dannet af William Wiz, Destroyer og Mark i 1985 i Belo Horizonte, Brasilien. Bandet har til dato udgivet fem studiealbums, hvoraf det nyeste er Demon King fra 2004. Senere i deres karriere har de bevæget sig længere mod groove metal.

Medlemmer 
 Vladimir Korg – Vokal
 André – Guitar
 Mark – Guitar
 Giuliano – Bas
 Willian Wiz – Trommer

Diskografi

Eksterne henvisninger 
 Chakal MySpace
 Chakal på metaleros.de

Musikgrupper fra Brasilien
Thrash metal-grupper
Musikgrupper fra 1985
Svallerup

Svallerup er en by på Nordvestsjælland med , beliggende mellem Storebælt og Tissø 3 km vest for Ubby. 9 km nord for Gørlev og 11 km sydøst for Kalundborg. Byen hører til Kalundborg Kommune og ligger i Region Sjælland.

Svallerup ligger i Svallerup Sogn, og Svallerup Kirke ligger i byen. I den sydlige del af byen ligger Svellas Mølle, en af landets mindste.

Kilder 

Byer i Kalundborg Kommune
Årby

Årby er en landsby på Nordvestsjælland med . Årby er beliggende i Årby Sogn en kilometer vest for Rørby og 6 kilometer syd for Kalundborg. Landsbyen tilhører Kalundborg Kommune og er beliggende i Region Sjælland.

Årby Kirke ligger i landsbyen.

Kilder 

Byer i Kalundborg Kommune
Rørby

Rørby er en lille by på Nordvestsjælland med . Rørby er beliggende i Rørby Sogn en kilometer øst for Årby og 6 kilometer syd for Kalundborg. Byen tilhører Kalundborg Kommune og er beliggende i Region Sjælland.

Rørby Kirke ligger i byen, og Rørbysværdene, to markante krumsværd fra bronzealderen, er fundet ved Rørby.

Kilder 

Byer i Kalundborg Kommune
Jerslev Sjælland

Jerslev er en by i Lille Fuglede Sogn, Ars Herred, (tidligere Holbæk Amt, senere Vestsjællands Amt) nu næsten sammenvokset med Ubby.

Historie 
Jerslev nævnes første gang 8. juni 1199 i Sorøbogen som Curiam Erixleffue, senere 29. september 1428 som Jersløw og i Kronens Skøder 27. april 1569 som Jersløf.

Jerslev landsby bestod i 1682 af 15 gårde og 1 hus uden jord. Det samlede dyrkede areal udgjorde 547,5 tønder land, skyldsat til 128,50 tønder hartkorn. Dyrkningsformen var trevangsbrug.

I 1872 blev byen beskrevet således: "Jerslev med Skole".

Stationsbyen 
Da Slagelse-Værslev-banen blev anlagt i 1898, blev en jernbanestation åbnet i Jerslev. Postvæsenet kaldte byen Jerslev Sj. og senere Jerslev Sjælland for at kende den fra Jerslev J i Jylland, Ved århundredeskiftet blev forholdene beskrevet således: " Jerslev med Skole og Købmand (lige N. for Byen skal der være Station paa Slagelse-Værslevbanen)."

Efter oprettelsen af stationen voksede en lille stationsby frem: i 1916 havde byen 126 indbyggere.

Jerslev stagnerede i mellemkrigstiden og begyndte først at vokse efter 2. verdenskrig: i 1921 havde byen 93 indbyggere, i 1925 162, i 1930 130, i 1940 258, i 1945 300, i 1950 364, i 1955 356, i 1960 389 indbyggere og i 1965 369 indbyggere.

Efter kommunalreformen 1970 
Helt frem til kommunalreformen i 1970 udgjorde Jerslev og vejbyen Ubby to adskilte bysamfund, selvom de kun lå med 1½ kms mellemrum. Først senere skete er en mere eller mindre udpræget sammenvoksning som følge af byplanlægning, og de to byer regnes nu som et bysamfund.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 Bent Søndergaard: Indledende studier over den nordiske stednavnetype lev (löv); København 1972

Byer i Kalundborg Kommune
Ugerløse (Kalundborg Kommune)

Ugerløse er en landsby på Nordvestsjælland med . Byen nåede pr. 1. januar 2010 for første gang over 200 indbyggere. Ugerløse er beliggende i Rørby Sogn to kilometer syd for Rørby, seks kilometer øst Ubby og otte kilometer syd for Kalundborg. Byen tilhører Kalundborg Kommune og er beliggende Region Sjælland.

Kilder 

Byer i Kalundborg Kommune